ఎన్టీఆర్ హోస్టింగ్లో ప్రేక్షకాదరణ పొందింది బుల్లితెర షో 'బిగ్ బాస్'. షోకి మంచి రేటింగ్ లభిస్తున్నప్పటికీ ప్రేక్షకులు కొంత కొత్తదనం ఉండాలని భావిస్తున్నారు. షోలో ఆకట్టుకున్న సంపూర్ణేష్ బాబు బిగ్బాస్ హౌస్ నుండి బయటకు వచ్చేయడంతో షోకి కాస్త రేటింగ్స్ తగ్గే అవకాశం ఉంది. మరోపక్క మధుప్రియ, కల్పనలు ఇంటిపై బెంగపెట్టుకొని బాధపడుతున్నారు. ఈవిషయాన్ని గమనించిన షో నిర్వాహకులు పాత వారికి విముక్తి కలిగించి... కొత్త పార్టిసిపెంట్లను బిగ్ బాస్ ఇంట్లోకి ఆహ్వానించాలని డిసైడ్ అయ్యారట. అందుకే ఇటీవల యాంకర్ అనసూయను వైల్డ్ కార్డ్ ఎంట్రీ ద్వారా షోకి ఆహ్వానించారని వార్తలు వచ్చినప్పటికీ ఆ వార్తల్లో నిజం లేదని అనసూయ స్వయంగా వెల్లడించింది. అయితే షోకి కళతెచ్చేందుకు తాజాగా వైల్డ్ కార్డ్ ఎంట్రీ ద్వారా బ్యాట్మింటన్ క్రీడాకారిణి గుత్తాజ్వాలాను తీసుకోనున్నారని తెలిసింది. ఇందుకోసం ఈమెతో సంప్రదింపులు కూడా జరిగాయని అంటున్నారు. అయితే ఇంకా అధికారికంగా మాత్రం ఎలాంటి ప్రకటన రాలేదు. గుత్తాజ్వాలాతో పాటు ఇంకా కొందరు కొత్త పార్టిసిపెంట్ల పేర్లు త్వరలో ప్రకటించనున్నారని తెలిసింది.
ntr hostinglo prekshakaadarana pondindi bullitera sho 'big bas'. shoki manchi rating labhistunnappatiki prekshakulu kontha kottadanam undaalani bhaavistunnaaru. sholo aakattukunna sampoornesh baabu bigbas hous nundi bayataku vacheyadamto shoki kaasta ratings tagge avakaasam undi. maropakka madhupriya, kalpanalu intipai bengapettukoni baadhapadutunnaaru. eevishayaanni gamaninchina sho nirvaahakulu paata vaariki vimukti kaliginchi... kotta paartisipentlanu big bas intloki aahvaaninchaalani disaid ayyarata. anduke iteevala yankar anasuyanu wiled card entry dwara shoki aahvaaninchaarani vaartalu vachinappatikii aa vaartallo nijam ledani anasuya swayamgaa velladinchindi. ayithe shoki kalatechenduku taajaagaa wiled card entry dwara batminton kreedaakaarini guttajwalanu teesukonunnarani telisindi. indukosam eemetho sampradimpulu kuudaa jarigayani antunnaru. ayithe inka adhikaarikamgaa maatram elanti prakatana raledu. guttajwalato paatu inka kondaru kotta participentla paerlu twaralo prakatinchanunnaarani telisindi.